
Z A P I S N I K

29. sjednice Vijeća Mjesnog odbora Ivanja Reka,
održane 01. kolovoza 2023. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 28. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća, pitanja i prijedlozi




Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Dogradnja kanalizacijskog kanala – Rimski put kod kbr. 14
2. Suglasnost RH za uređenje neuređenog dijela zemljišta kč. 5573/1 k.o. Resnik novi za dječji park s parkovnom opremom

Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog Ministarstva prostornog uređenja, graditeljstva i državne imovine ishodi:

- suglasnost za uređenjem i oplemenjivanjem dijela neuređenog zemljišta za kč. 5573/1 k.o. Resnik Novi u vlasništvu RH kroz postavljanje parkovne opreme i sadnju stabala u vidu parka na području između Crkve i OŠ Ivanja Reka

- u privitku zaključka mikrolokacija označenog dijela zemljišta


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se u Plan komunalnih aktivnosti uvrsti:

- izrada projektne dokumentacije i dogradnja kanalizacijskog kanala na dijelu Ulice Rimski put kod kbr. 14

- u privitku zaključka dostavljena zamolba građana


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.




Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

13.07.2023. na temelju ranijeg upućenog dopisa za zamjenu drvenih stupova javne rasvjete i konzumne mreže s novim betonskim na dijelu ulice Josipa Bedekovića i popratnih ulica, dobiven odgovor od Elektre Zagreb da će zamjenu staviti u Plan za 2024. godinu.

14.07.2023. upućen dopis prema Komunalnom redarstvu zbog potrebe rješavanja navoženja otpada i stvaranja divljih deponija na području nasipa GOK-a s prijedlozima za postavljanje kamera, tabli za zabranu navoženja otpada i betonskih blokova.
17.07.2023. dobiven dopis od građana Ivanje Reke vezano za dogradnju kanalizacijskog kanala za Ulicu Rimski put kod kbr. 14.

25.07.2023. upućen dopis prema Zrinjevcu zbog potrebe odvoza granja i ostataka srušenog stabla uslijed nevremena na lokaciji Ul. sv. Ivana kod kbr. 22.

19.07.2023. upućen dopis prema Elektri Zagreb zbog potrebe uključenja u mrežu i popravka strujnog kabela na dijelu Ivanjorečke ceste od kbr. 6 do 72 uslijed olujnog nevremena

25.07.2023. upućen dopis prema tvrtki nadležnoj za održavanje javne rasvjete zbog popravka i uključenja javne rasvjete na dijelu Ivanjorečke ceste od kbr. 6 do 72 uslijed olujnog nevremena

18.07.2023. upućen dopis prema Zagrebačkim cestama zbog potrebe za sanacijom udarne rupe na kolniku kod ambulante u Gruberovoj ulici.

31.07.2023. upućen dopis prema Zagrebačkim cestama zbog košnje i čišćenja zaraslog nogostupa na prilazu nadvožnjaku Hruščica na Ivanjorečkoj cesti.

31.07.2023. upućen dopis prema dogradonačelniku Korlaetu zbog rješavanja problematike uređenja prostora iza Crkve prema nasipu GOK-a i neaktivnosti nadležnih Gradskih ureda oko rješavanju istog.

Dovršeno u 21.00 sati.

Zapisnik sastavio: 
Damir Ranec



Predsjednik Vijeća Mjesnog odbora
           Ivanja Reka
Damir Ranec, mag.oec.
